**CONTRACT DE PRESTĂRI SERVICII**

**Nr. ………./………………..**

1. **Părţile contractului**

**.................**, în calitate de achizitor, pe de o parte,

Și

**..............,** in calitate de prestator, pe de alta parte**,**

1. **Definiții**
	1. În prezentul contract următorii termeni vor fi interpretați astfel:
2. **Contract** – contract de achiziție publică;
3. **achizitor și prestator** – părțile contractante, așa cum sunt acestea numite în prezentul contract;
4. **prețul contractului**– prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin acesta;
5. **servicii** – serviciile de formare profesionala pe care prestatorul s-a obligat în baza ofertei depuse să le presteze la solicitarea achizitorului;
6. **forța majoră** – un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargo, enumerarea nefiind exhaustivă ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;

h) **zi** – zi calendaristică; an – 365 de zile.

1. **Interpretare**
	1. În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.
	2. Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**CLAUZE OBLIGATORII**

1. **Obiectul contractului:**
	1. Prestatorul se obligă, în conformitate cu obligațiile asumate prin prezentul contract, să presteze în termenul convenit, **servicii de** **organizare ................**, conform specificațiilor tehnice menționate în caietul de sarcini și în propunerea sa tehnică, astfel:

…………..

* 1. Achizitorul se obligă să achiziționeze, respectiv să plătească prețul convenit în prezentul contract pentru prestarea serviciilor.
1. **Durata contractului**
	1. Durata prezentului contract este de 24 luni, incepând cu data semnarii contractului de catre ambele părți.
	2. Încetarea contractului:

Prezentul contract încetează de drept:

1. prin ajungerea la termen;
2. prin acordul de voință al părților;
3. prin rezilierea, cu un preaviz de 30 zile, și fără a fi necesară intervenția instanței, invocată de către una dintre părți în cazul în care cealaltă parte nu își îndeplinește sau își îndeplinește necorespunzător obligațiile asumate, cu obligarea părții în culpă la daune-interese, rezilierea neavând nici un efect asupra obligațiilor deja scadente;
4. **Prețul contractului**
	1. Prețul serviciilor, asumat de prestator, este cel declarat în propunerea financiară, anexa la prezentul contract.
	2. Valoarea contractului de prestări servicii este de ……….. lei la care se adauga TVA in valoare de ………….. lei.
	3. Plata facturilor se va efectua în termen de 90 de zile de la înregistrarea acestora la sediul achizitorului, prin mecanismul cererilor de plata sau de rambursare. Prețul contractului include valoarea serviciilor prestate, conform cerințelor din documentația de atribuire și a ofertei prestatorului.
	4. Facturile vor fi emise de către prestator numai după emiterea de către achizitor a proceselor-verbale de recepție cantitativă și calitativă a serviciilor prestate fără observații și va conține, în mod obligatoriu, elementele precizate în ultimele modificări ale legislației fiscale.
5. **Ajustarea prețului unitar**
	1. Prețul serviciilor sunt ferme pe toată perioada de valabilitate a contractului și nu sunt supuse ajustării.
6. **Documentele contractului**
	1. Documentele de referință ale contractului sunt:
7. Anexa 1 – fișa de date a achiziției;
8. Anexa 2 – caietul de sarcini, parte integrantă a documentației de atribuire;
9. Anexa 3 – propunerea tehnică a ofertantului;
10. Anexa 4 – propunerea financiară a ofertantului;
11. Alte anexe (după caz).
12. **Obligațiile principale ale prestatorului**
	1. Prestatorul se obligă să presteze serviciile care fac obiectul prezentului contract conform cerințelor caietului de sarcini, la standardele și/sau performanțele asumate prin propunerea tehnică, la preturile asumate în propunerea financiară.
	2. Prestatorul se obligă să despăgubească achizitorul împotriva oricăror:
13. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu serviciile achiziționate etc.
14. daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.
	1. Prestatorul se obligă să nu transfere nici total și nici parțial obligațiile asumate prin prezentul contract.
	2. Prestatorul are obligația să informeze, în mod corect și complet, autoritatea contractantă cu privire la caracteristicile esențiale ale serviciilor ce se vor presta, prin conturarea unei imagini precise a ofertei (ofertelor) sale, cu scopul de a asigura și apăra respectarea drepturilor și intereselor legitime ale consumatorilor.
	3. Prestatorul are obligația să anunțe autoritatea contractantă / achizitorul, în scris, în cel mai scurt timp, despre orice schimbări neprevăzute ce s-ar putea ivi, înaintea sau în timpul prestării serviciilor.
15. **Obligațiile principale ale achizitorului**
	1. Achizitorul se obligă să plătească prețul serviciilor prestate către prestator, cu ordin de plata , în termen de 90 zile de la data înregistrării facturii fiscale la autoritatea contractantă, prin mecanismul cererilor de plata sau de rambursare.
16. **Sancțiuni pentru neîndeplinirea obligațiilor contractuale**
	1. (1) În cazul în care, din vina sa exclusivă, prestatorul nu reușește să-și execute obligațiile asumate prin contractul, achizitorul are dreptul de a aplica penalități de 0,1% din valoarea serviciilor neprestate, pentru fiecare zi de întârziere, calculată de la data scadenței și până la data recepției serviciilor neprestate, inclusiv.
	2. În cazul în care achizitorul, din vina sa exclusivă nu efectuează plata, în termenul prevăzut, atunci prestatorul are dreptul de a aplica penalități de 0,1% pe zi de întârziere, calculată la valoarea neachitată, de la data scadenței și până la data efectuării plății integrale, inclusiv.
	3. Achizitorul își rezervă dreptul de a denunța contractul, printr-o notificare scrisă adresată prestatorul, fără nici o compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contractul îndeplinită până la data denunțării unilaterale a acestuia.
17. **Alte responsabilități ale prestatorului**
	1. Prestatorul are obligația de a presta serviciile prevăzute în contract cu profesionalismul și promptitudinea cuvenite angajamentului asumat și în conformitate cu propunerea sa tehnică.
	2. Prestarea serviciilor se consideră încheiată la data semnării procesului verbal de recepție cantitativă și calitativă a serviciilor.
18. **Recepție și verificări**
	1. Recepția cantitativă și calitativă pentru serviciile prestate, se va consemna într-un proces verbal de recepție cantitativa și calitativă.
19. **Amendamente**
	1. Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, în cazul apariției unor circumstanțe care nu au putut fi prevăzute la data încheierii contractului sau în orice alte situații în care părțile consideră necesară amendarea dispozițiilor contractuale, cu respectarea prevederilor legale.
20. **Întârzieri în îndeplinirea contractului**
	1. Prestatorul are obligația de a începe prestarea serviciilor la data convenită în prezentul contract.
	2. Dacă pe parcursul îndeplinirii contractului, din motive independente de voința acestuia, prestatorul nu poate respecta oricare dintre obligațiile asumate, acesta are obligația de a notifica acest lucru, în timp util, achizitorului.
21. **Subcontractanți**
	1. Dispozițiile legale și clauzele contractuale referitoare la subcontractanți vor fi inserate in prezentul contract in ipoteza in care contractul de achiziție publică se va implementa cu subcontractanți.
22. **Cesiunea**
	1. Prestatorul se obligă să nu transfere total sau parțial obligațiile asumate prin prezentul contract exceptând creanțele născute din acesta, obligațiile rămânând în sarcina părților contractante, astfel cum au fost stipulate și asumate inițial.
23. **Forța majoră**
	1. Forța majoră este constatată de o autoritate competentă.
	2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
	3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
	4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
	5. Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune- interese.
24. **Soluționarea litigiilor**
	1. Achizitorul și prestatorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
	2. Dacă, după 15 zile de la începerea acestor tratative neoficiale, achizitorul și prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești competente din România.
25. **Limba care guvernează contractul**
	1. Limba care guvernează contractul este limba română.
26. **Comunicări**
	1. (1) Orice comunicare între părți, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât și în momentul primirii.

* 1. Comunicările între părți se pot face și prin telefon, telegramă, telex, fax sau e-mail cu condiția confirmării în scris a primirii comunicării.
1. **Protecția datelor cu caracter personal**
	1. Atunci când prelucrează date cu caracter personal în legătură cu prezentul Contract, fiecare Parte se obligă să se conformeze cu legislația aplicabilă privind protecția datelor cu caracter personal, incluzând, dar fără a se limita la, prevederile Regulamentului (UE) 2016/679, legislația de punere în aplicare și deciziile pe care autoritatea de supraveghere din Romania (ANSPDCP) le poate emite periodic în legătură cu acestea.
	2. Fiecare Parte va divulga celeilalte Părți date cu caracter personal privind angajații sau reprezentanții săi responsabili cu executarea prezentului Contract. Aceste date vor consta în: nume, prenume, poziție, număr de telefon, adresa de e-mail pentru reprezentantul părții respective. Acolo unde legea prevede astfel, fiecare Parte care divulga informații în legătură cu angajații/reprezentanții săi trebuie să furnizeze o notă de informare persoanelor vizate, informându-le în mod corespunzător cu privire la prelucrarea datelor cu caracter personal ale acestora, efectuată de către cealaltă Parte în legătură cu prezentul Contract.
	3. Pentru evitarea oricărui dubiu, Părţile iau cunoștință și convin ca fiecare Parte să determine, în mod independent, scopul/scopurile și mijloacele de prelucrare a datelor cu caracter personal în legătura cu acest Contract. Mai precis, Părțile convin prin prezenta clauză și confirmă că nu o să acționeze ca operatori asociați sau să fie într-o relație de tip operator-persoană împuternicită de operator, fiecare Parte acționând ca un operator de date independent pentru propria prelucrare a datelor în legătură cu prezentul Contract, și niciuna dintre Părți nu acceptă vreo răspundere pentru o încălcare de către cealaltă Parte a legislației aplicabile.
2. **Legea aplicabilă contractului**
	1. Contractul va fi interpretat conform legilor din România.
3. **Alte clauze**
	1. Termenele de îndeplinire a unor obligații contractuale de către parțile contractante expira în ultima zi a termenului. În cazul în care ultima zi ce constituie termenul de îndeplinire a unor obligații coincide cu o sărbătoare legală ori cu o zi nelucrătoare, atunci termenul se prelungește până în ziua lucrătoare imediat următoare zilei de sărbătoare legală sau zilei nelucrătoare.

Prezentul contract conține ………pagini, la care se adaugă anexele și a fost încheiat astăzi …………… în 2 exemplare cu valoare juridică egală, unul pentru Achizitor și unul pentru Prestator.

|  |  |
| --- | --- |
|  **Achizitor** DIRECȚIA DE ASISTENȚĂ SOCIALĂ  A MUNICIPIULUI GALAȚI Director Executiv Ionescu Nicoleta-Daniela Avizat CFPP Caciuc Cristian Şef serviciu Financiar Contabilitate şi Administrativ ec. Misăilă Geanina Irina  Avizat Juridic  Liliana Costache  Coordonator activități, Gugoașă Mirela | **Prestator**S.C. \_\_\_\_\_\_\_\_\_\_\_\_ S.R.L. |
|  |  |
|  |  |
|  |  |